Friahra wao Deisna a kloans Fischadoaf am Schwoazn Reng. De erste uakundliche Awähnung vo dem Gebiet woa 1367, 1430 wead in ana Uakundn de Existenz vo ana Muih in Deisna festghoitn. Deisna gheat zum Rentamt Straubing und zum Landgricht Viechtach vom Kuafiaschtndum Bayern. De Zuaständekeitn warn do zwischen dem Landgricht Viechtach und dem Pfleggricht Lindn teilt. Im Zug vo de Vawoitungsrefoaman im Kinereich Bayern is mit dem Gmoaedikt vo 1818 aus de Gmoa Deisna, Kaiknriad und Sohl de heitige Gmoa entstandn.